
REFERAT
Privind participarea Consiliului Local în calitate de coorganizator al manifestării „Expo Scena şi/în artele vizuale”, organizată de către Uniunea Artiştilor Plastici Timişoara
Referitor la solicitarea nr. SC2004 – 020948/ 30.11.2004 a Uniunii Artiştilor Plastici Timişoara privind proiectul  „Expo Scena şi/în artele vizuale”, ce se va desfăşura în perioada octombrie - noiembrie 2005, 
Lumea teatrului , arta spectacolului au constituit începând din cele mai vechi timpuri una din principalele surse de inspiraţie pentru artiştii plastici. Scenografia constituie un domeniu aparte al artelor plastice. Prin decor şi costume artele vizuale au fost şi vor fi componente organice ale spectacolelor prezentate pe scenă, iar la solicitarea şi invitaţia teatrelor din Timişoara, artiştii plastici au realizat ocazional decoruri şi costume. Expoziţia va fi găzduită de sălile Secţiei de Artă a Muzeului Banatului în această toamnă. Manifestarea îşi propune să se constituie într-un eveniment artistic major  care să aducă o contribuţie consistentă la marcarea şi sărbătorirea celor 130 de ani de la inaugurarea oficială a clădirii teatrului din Timişoara, edificiu emblematic al oraşului.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

